Нобэ
Урысей казначействэр къыщызэрагъэпэща махуэщ. 1992 гъэм УФ-м и Президент Ельцин Борис Iэ щIидзащ «Федеральнэ казначействэм теухуауэ» законым.
Узбекистаным и Конституцэм и махуэщ
Къыргъызстаным и радиомрэ телевиденэмрэ я лэжьакIуэхэм я махуэщ
Болгарием щагъэлъапIэ студентым и махуэр
1955 гъэм Европэм и Советым и Парламентым а зэгухьэныгъэм и ныпыр къищтащ. Иджыпсту ар Евросоюзым и ныпщ.
1980 гъэм «Битлз» гуп цIэрыIуэм (Инджылыз) хэт Леннон Джон яукIащ.
1991 гъэм Белоруссием щыщ Вискули щIыпIэм деж РСФСР-м и Президент Ельцин Борис, Украинэм и Президент Кравчук Леонид, Беларусь Республикэм и Совет Нэхъыщхьэм и УнафэщI Шушкевич Станислав сымэ Iэ щIадзащ СССР-р зэрыщымыIэжым, Къэрал Щхьэхуитхэм я Зэгухьэныгъэр (СНГ) къызэрызэрагъэпэщым теухуа зэгурыIуэныгъэм.
УэрэджыIакIуэ, УФ-м щIыхь зиIэ и артисткэ Шэрий Иринэ къыщалъхуа махуэщ.
Совет актрисэ, РСФСР-м щIыхь зиIэ и артисткэ Румяновэ Кларэ къызэралъхурэ илъэс 86-рэ ирокъу.
Киномрэ театрымрэ я актёр цIэрыIуэ, Урысейм и цIыхубэ артист Борисов Лев къызэралъхурэ илъэс 82-рэ ирокъу.
СССР-ми УФ-ми я цIыхубэ артисткэ, УФ-м и Къэрал саугъэтыр щэнейрэ зыхуагъэфэща Фрейндлих Алисэ и ныбжьыр илъэс 80 ирокъу.
Урысейм и цIыхубэ артист Стеблов Евгений и ныбжьыр илъэс 70 ирокъу.
США-м щыщ, дуней псом щыцIэрыIуэ актрисэ, «Рскар» саугъэтыр зрата Бэсинджер Ким и ныбжьыр илъэс 62-рэ ирокъу.
Сирием щыщ адыгэ кинорежиссёр, Японием, Иракым, Иорданием щекIуэкIа кинофестивалхэм щытекIуа Анзор Нэждэт и ныбжьыр илъэс 62-рэ ирокъу.
Экономикэ щIэныгъэхэм я доктор, КъБКъУ-м и профессор Шыд Андемыркъан и ныбжьыр илъэс 61-рэ ирокъу.
АР-м и цIыхубэ сурэтыщI Еутых Iэсият къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 6 — 8, жэщым градуси 2 — 3 щыхъунущ.
